Xicu Ariza señaló qu’esto ye “una reconversión d’un proyectu que lleva funcionando dende payares de 2017. Daquella tovía taben publicándose unos cuantos cedés, y munches vegaes quedaben nes estanteríes, nos caxones de los grupos, porque nun se vendía muncho y nun había un escaparate especializáu en música del país”. Él, que taba emigráu fuera d’Asturies, vio que se podría “puxar por ello creando una tienda online. Y asina entamó la historia”. Al marxe de la venta de cedés en formatu físicu, naquellos tiempos inda había una montonera de referencies musicales asturianes que nun taben en plataformes como Spotifi, YouTube o iTunes, y asumió la xera: “Tovía hai munchu catálogu de música asturiana que nun ta disponible, pero nesti tiempu que llevamos trabayando yá son más de 300 les referencies que dixitalizamos y que punximos a disposición de públicu de tol mundu”.
#000008